KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2015. február 25-i ülésére)

TÁRGY: 
A 2014. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel a Város 2014. évi költségvetési rendeletének 13. §-ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 

Jelen rendelet módosításának szükségességét az alábbiak indokolják. 
A Magyar Államkincstár 2015. januári tájékoztatásai alapján a következő önkormányzati bevételek érkeztek:

· a novemberi és a decemberi szociális támogatásokhoz (rendszeres szociális segély, lakásfenntartási támogatás, foglalkoztatást helyettesítő támogatás) 8.852 ezer Ft,
· a november és december havi kifizetett bérkompenzációkhoz és azok munkáltatót terhelő járulékaihoz 1.308 ezer Ft,
· az októberi normatíva módosítás alapján 1.560 ezer Ft-tal több az óvodai feladatok támogatása,
· a Kiskőrös és Térsége Ivóvízminőség-javító Társulás működése során felmerülő, feladatellátást veszélyeztető helyzet elhárítása érdekében, derogációs projektben el nem számolható költségek fedezetéhez 138.000 ezer Ft,

· az átmeneti ivóvízellátás biztosításával kapcsolatos költségek támogatásához 3.030 ezer Ft.
Beépítésre került kiadási, bevételi oldalon a 2015. évi nettó finanszírozás megelőlegezése is 17.156 ezer Ft összegben. 

A költségvetés főösszegét jelentősen megemelte 534.122 ezer Ft finanszírozási bevétel (betétek megszűntetése) és kiadás (pénzeszközök betétként elhelyezése) beépítése.

A fentiek alapján javasolom, hogy a Képviselő-testület Kiskőrös Város 2014. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös 2015. február 23.
 Domonyi László sk.

                                                                                                                  polgármester
KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK

..…/2015. (      ) önkormányzati rendelete

Kiskőrös Város 2014. évi költségvetéséről szóló 

2/2014. (II.6.) önkormányzati rendelet módosításáról
(Tervezet)
Kiskőrös Város Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében, az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva, az Ügyrendi és Összeférhetetlenségi Bizottsága, Pénzügyi Bizottsága, Művelődési, Közoktatási és Sport Bizottsága, Egészségügyi és Szociálpolitikai Bizottsága, Költségvetési, Városfejlesztési és Mezőgazdasági Bizottsága véleményének kikérésével a következőket rendeli el:

1. §

Kiskőrös Város Önkormányzatának Képviselő-testülete a Város 2014. évi költségvetéséről szóló 2/2014. (II.6.) önkormányzati rendelet (továbbiakban: Kr.) 3.§ (1) bekezdése helyébe a következő rendelkezés lép:

„(1) A Képviselő-testület Kiskőrös Város 2014. évi költségvetésének 
	költségvetési kiadások főösszegét:
	6.566.185.000
	forintban

	finanszírozási kiadásait:
	17.233.456.000
	forintban

	költségvetési bevételek főösszegét:  
	5.127.100.000
	forintban

	finanszírozási bevételeit:
	18.672.541.000
	forintban



állapítja meg.”
2. §

A Kr. 1., 2., 3., 4., 5. és 6.  melléklete helyébe, e rendelet 1., 2., 3., 4., 5. és 6. melléklete lép.

3. §

Ez a rendelet a kihirdetését követő napon lép hatályba és az azt követő napon hatályát veszti.

